Document ID: 32008D0482

RÅDETS AFGØRELSE 2008/482/FUSP
af 23. juni 2008
om ændring af afgørelse 2008/134/FUSP om Den Europæiske Unions politimission i de palæstinensiske områder
RÅDET FOR DEN EUROPÆISKE UNION HAR -
under henvisning til Rådets fælles aktion 2005/797/FUSP af 14. november 2005 om Den Europæiske Unions politimission i de palæstinensiske områder (1), særlig artikel 14, stk. 2, sammenholdt med artikel 23, stk. 2, andet led, i traktaten om Den Europæiske Union, og
ud fra følgende betragtninger:
(1)
Rådet vedtog den 14. november 2005 fælles aktion 2005/797/FUSP om Den Europæiske Unions politimission i de palæstinensiske områder (EUPOL COPPS) for en treårig periode. EUPOL COPPS’ operationelle fase startede den 1. januar 2006.
(2)
Rådet vedtog den 18. februar 2008 afgørelse 2008/134/FUSP om gennemførelse af fælles aktion 2005/797/FUSP om Den Europæiske Unions politimission i de palæstinensiske områder (2), hvori der fastsættes et finansielt referencegrundlag til dækning af udgifterne i forbindelse med EUPOL COPPS i perioden fra den 1. marts 2008 til den 31. december 2008.
(3)
Det finansielle referencegrundlag for EUPOL COPPS bør forhøjes for at styrke dens aktiviteter -
TRUFFET FØLGENDE AFGØRELSE:
Artikel 1
Artikel 1 i afgørelse 2008/134/FUSP affattes således:
»Artikel 1
Det finansielle referencegrundlag til dækning af udgifterne i forbindelse med Den Europæiske Unions politimission i de palæstinensiske områder (EUPOL COPPS) fra den 1. marts 2008 til den 31. december 2008 udgør 6 000 000 EUR.«
Artikel 2
Denne afgørelse har virkning fra dagen for vedtagelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Luxembourg, 23. juni 2008.

Labels: 18
15
5